
Bevezetés
A tehetség a Magyar Nyelv Értelmező Szótára szerint képesség valamely területen az átlagosnál tartósan magasabb szintű teljesítményre. Ma már tudjuk, hogy a természet adta, veleszületett képességeknek éppúgy meghatározó szerepe van, mint a szocializációs folyamat bizonyos elemeinek. A tehetséges ember fogalma sokunk számára azt jelenti, hogy az ilyen emberek átlagon fölüli képességekkel és személyiségjegyekkel rendelkeznek; művészek, tudósok, sportolók, akik rendkívüli teljesítményekre képesek. Joseph S. Renzulli, amerikai pszichológus definíciója szerint a tehetség az értelmi képesség (az intelligencia), a kreativitás (az eredetiség) és a feladat iránti elkötelezettség (szorgalom, kitartás) egybeesése. Ha ez a három dolog szerencsésen megvan valakiben, és még produkcióhoz, teljesítményhez is vezet, az a tehetség fényes bizonyítéka.
A pedagógusok számára az iskolai oktatásban-nevelésben jogszabály is rögzíti, hogy foglalkozzanak a tehetséges gyermekekkel. A közoktatási törvény (Kt.) több pontban is kötelezően írja elő a tehetséggondozást. A 10. paragrafus szerint: „A gyermeknek, tanulónak joga, hogy: ...képességeinek, érdeklődésének, adottságainak megfelelő nevelésben és oktatásban részesüljön.” A Kt. 19. § (7) bekezdése szerint a pedagógusokra is vonatkozik kötelezettség: „...nevelő és oktató tevékenysége során vegye figyelembe a gyermek, tanuló egyéni képességét, tehetségét, fejlődésének ütemét, szociokulturális helyzetét és fejlettségét, fogyatékosságát, segítse a gyermek, tanuló képességének, tehetségének kibontakozását, illetve bármilyen oknál fogva hátrányos helyzetben lévő gyermek, tanuló felzárkózását tanulótársaihoz.”
A Nemzeti alaptantervre, illetve a kerettantervekre épülő helyi tantervek jellege, szellemisége lehetőséget ad arra, hogy az oktatási folyamat az eddigieknél jobban igazodjék a helyi adottságokhoz, a tanulók egyéni sajátosságaihoz, ezáltal foglalkozzon a valamilyen területen tehetséges diákok fejlesztésével is, legalábbis lehetőséget adjon erre.
Informatikai tehetség?
Hogyan mutatkozik meg egy kisgyermek informatikai tehetsége? Vajon miféle tehetségről beszélhetünk ebben az életkorban? Mikor is mondhatjuk, hogy különös tehetsége van az informatikához? A számítógépet, mint eszközt jobban használja, mint a többség? Vagy olyan gyerekeket keressünk, akiknek kiváló logikai képességük van, nagyon jó problémamegoldó képességgel rendelkeznek, azaz akiknek matematika terén is megmutatkoznak kiváló képességeik? Vagy akik rendkívüli kreativitást mutatnak? A sort folytathatnánk, és tudjuk, a kérdőjelek mögött a válaszok is ott vannak.

Egy tanár feladata, hogy a tanórán észrevegye azokat a gyerekeket, akik tehetségesek, akik az átlagosnál jobb képességűek az informatika órákon. Ezt észre lehet venni abból, hogy az adott tanuló nagyon figyelmes, érdeklődő. A feladatokat hamar, az átlagosnál eltérő, esetleg egyszerűbb módon hajtja végre.
Ezeket a gyerekeket támogatni kell. Ha túl könnyűek számára a tanórai feladatok, akkor célszerű más, nehezebb feladatokat adni a számára. Több feladattal készülni. Lehetőséget kell adni a számára, hogy tehetségét megmutassa. 
Az is előfordulhat informatika tantárgyból, hogy van egy-két olyan ága az informatikának, amelyből a diák különösen tehetséges, nagyon hamar, logikusan megoldja a feladatokat, más ágaiban viszont kevésbé jól teljesít. Ez gyakran azért van, mert az adott ága iránt nem érdeklődik a gyerek. Mint tudjuk, az informatika nagyon összetett. Az egyszerű felhasználó szintű ismeretektől, a programok készítéséig nagyon sok része van. Van, aki nagyon jól teljesít akkor, amikor felhasználói programok elsajátítását tanuljuk, ugyanakkor olyan részekben, főleg programozásnál, ahol önállóan kell létrehozni valamit, kevésbé, vagy éppen nagyon gyengén teljesít.
A mai igen komoly hardvereket igénylő játékok használata elég elterjedt a fiúk körében. Azok, akik használnak ilyen játékokat, igen jól ismerik a hardverekhez tartozó fogalmakat. Könnyen telepítenek különböző programokat, cserélnek akár memóriát, videó-kártyát, stb-t a gépben. De meglepő módon egy egyszerű excel tábla létrehozása vagy egy adatbázisból való lekérdezés komoly fejtörést okoz a számukra.
A tehetséges diákokat úgy is lehet ösztönözni, hogy olyan diákok mellé ültetjük őket, akiknek nehezebben megy az informatika, és a tehetségesebb diák közös munkával segíthet diáktársának. Az a tapasztalatom, hogy sokszor a gyengébb diák esetleg nem érti meg a tanár „számára túl magas színvonalú” magyarázatait, de diáktársa el tudja neki magyarázni „egyszerűbben” úgy, hogy ő is megértse. Ebben az esetben viszont különösen figyelni kell arra, hogy a tehetségesebb diák ne a gyengébb helyett, hanem vele együtt dolgozzon.

Országos Informatikai versenyek
Informatika OKTV programozás és alkalmazás kategória
Nemes Tihamér programozás és alkalmazás kategória
· Informatika Olimpia
[bookmark: _Toc244582304]Informatika OKTV
Az Oktatási Minisztérium az Országos Közoktatási Értékelési és Vizsgaközponttal (továbbiakban OKÉV) közösen meghirdeti az Országos Középiskolai Tanulmányi Verseny (továbbiakban OKTV) részvételi feltételeit, követelményeit, a lebonyolítás rendjét és időpontjait.
A versenyben való részvétel feltételei, és a jelentkezés módja
Az OKTV-n azok a tanulók indulhatnak, akik:
valamely magyarországi középiskolában tanulói vagy vendégtanulói jogviszonnyal rendelkeznek, 
nappali rendszerű képzésben vesznek részt, 
a versenykiírás tanévében a rendes érettségi vizsgát tevő évfolyam vagy az azt közvetlenül megelőző évfolyam tanulói, és a magyar érettségi követelmények szerint
· tanulják/tanulták az adott tantárgyat (önálló tantárgyként vagy az iskola helyi tantervében rögzítettek szerint más tantárgyakba beépítve), vagy a jelentkezési határidő előtt sikeres osztályozó vizsgát tettek az adott tantárgyból legalább egy alkalommal,
· az adott tantárgyból tanulmányaik befejeztével érettségi vizsgát tehetnek, illetve már sikeres előrehozott érettségi vizsgát tettek.
A rendes érettségi vizsga évét kettővel megelőző középiskolai évfolyam tanulói közül csak azok indulhatnak az OKTV-n, akik a jelentkezési határidő előtt
sikeres előrehozott érettségi vizsgát tettek az adott tantárgyból,
vagy a középiskolai bizonyítványba bejegyzett osztályzattal igazolják, hogy az adott tantárgy helyi tantervi követelményeit teljesítették – 12 évfolyamos középiskolában a tizedik, 13 évfolyamos középiskolában a tizenegyedik évfolyam tananyagával bezárólag.
Az évhalasztást kapott tanulók az adott évben nem vehetnek részt az OKTV-n.
A tanulóknak minden versenyre abban a középiskolában kell jelentkezniük, amelyben az adott tantárgyat – tanulói vagy vendégtanulói jogviszonyban – tanulják. A jelentkezést az iskola igazgatójához kell benyújtani.
A versenyek szervezésének általános elvei
Az informatika verseny szervezésében és lebonyolításában közreműködik a Neumann János Számítógép-tudományi Társaság és az ELTE Informatikai Kara, 
A verseny két kategóriában és három fordulóban zajlik. A szervezésben és lebonyolításban közreműködik a Neumann János Számítógép-tudományi Társaság és az ELTE Informatikai Kara.
I. kategória: alkalmazási ismeretek
II. kategória: programozási ismeretek
I. kategória
A verseny anyaga
Általános követelmények
képek, ábrák számítógépes előállítása, transzformálása,
szövegszerkesztési ismeretek,
táblázatkezelési ismeretek,
adatbázis-kezelési ismeretek,
prezentáció,
honlap-készítési ismeretek.
Használható szoftvereszközök
A versenyzők választása szerint vagy MS-WINDOWS XP vagy SuSe Linux 9, Red Hat Linux 9, Debian Linux 3 operációs rendszer alatt: MS Office XP (Paint Shop Pro, Excel, Word, Access, Frontpage, Powerpoint), OpenOffice.org 2.2, MySQL, GIMP 2.2. Az egyes versenyhelyszíneken lehet az előbbieknél magasabb verziószámú program, erről az illetékes versenybizottság értesíti a versenyzőket.
Első forduló
Gyakorlat (időtartam 180 perc, elérhető pontszám 200 pont).
5-6 kisebb, reprodukciós jellegű feladat számítógépen.
Második forduló
Gyakorlat (időtartam 300 perc, elérhető pontszám 150 pont).
4-7 feladat számítógépen az általános követelmények alapján.
Harmadik forduló (döntő)
Gyakorlat (időtartam 360 perc, elérhető pontszám 150 pont).
4-7 nagyobb feladat számítógépen az általános követelmények alapján.
A feladatok megoldásához csak a szervezők által biztosított számítógép használható, más segédeszköz nem. 
A dolgozatok értékelésével kapcsolatos speciális szabályokat (megoldások elnevezése, elhelyezése, tesztelési módok és feltételek) az adott forduló feladatlapja tartalmazza.
A verseny szervezése
Az első fordulót az iskolák bonyolítják le.
A versenymunkákat a szaktanárok (szaktanári munkaközösségek) értékelik központi javítási útmutató alapján.
A versenymunkák közül csak azokat kell felterjeszteni, amelyek elérték a versenybizottság által meghatározott pontszámot. A felterjesztés módjáról és címzettjéről a forduló előtt az Oktatási Hivatal értesíti az érintett iskolákat az ADAFOR programon keresztül. A határidő után felterjesztett versenymunkákat az Oktatási Hivatal elbírálás nélkül visszajuttatja az iskoláknak.
A beküldött versenymunkák közül a továbbjutási létszámhatárnak legfeljebb a kétszeresét kitevő legjobbakat a versenybizottság felülvizsgálja, és meghatározza a továbbjutás ponthatárát. Az eredményekről az Oktatási Hivatal értesíti az érintett iskolákat az iskolai ADAFOR programon keresztül. 
A második forduló 
A fordulót a Neumann János Számítógép-tudományi Társaság javaslata alapján az Oktatási Hivatal által felkért területi versenybizottságok szervezik és bonyolítják le az általuk kijelölt helyszíneken.
A versenymunkákat a területi versenybizottságok értékelik központi javítási útmutató alapján, és az országos versenybizottság meghatározza a továbbjutás ponthatárát. Az eredményekről az Oktatási Hivatal értesíti az iskolákat az ADAFOR programon keresztül.
A versenybizottság az első fordulóban szerzett pontszám 25%-ának egészre kerekített értéke és a második forduló pontszámának összege alapján – a lehetséges létszámhatáron belül szigorú szakmai szempontok szerint – választja ki a döntőbe jutó versenyzőket. Pontazonosság esetén sorrendben a második fordulóban szerzett pontszám, majd az első forduló pontszáma határozza meg a továbbjutást.
A harmadik forduló (döntő) 
A döntőt az Oktatási Hivatal felkérésére a Neumann János Számítógép-tudományi Társaság szervezi Budapesten, az ELTE Informatikai Kara által biztosított helyszínen.
A verseny végeredményét a második fordulóban kapott összesített pontszám 25%-ának egészre kerekített értéke és a döntőben elért eredményeknek az összesítésével kialakult sorrend adja. Pontazonosság esetén sorrendben a döntőben szerzett pontszám, majd a második fordulóban szerzett pontszám, majd az első forduló pontszáma határozza meg a helyezést.
Az eredményekről az Oktatási Hivatal legkésőbb értesíti az iskolákat az ADAFOR programon keresztül.
II. kategória
A verseny anyaga
Általános követelmények
számítástechnikai és programozási alapismeretek, felhasználói és kezelői felületek kialakítása, különböző stílusú programozási nyelvek főbb jellemzői
számítástechnika-alkalmazási alapismeretek az iskolai közismereti tantárgyak, az egyszerű adatfeldolgozás stb. köréből
rendszerszemléletű feladatmegoldás, algoritmusok kidolgozása.
Használható szoftvereszközök
MS Visual BASIC 6, Borland Pascal 7.0, Free Pascal 2.0, Borland C++ 3.1, GCC 3.2, MS Visual C# 2005 Express vagy Borland Delphi 6.0 Personal Edition nyelv a versenyzők választása szerint, IBM számítógépen, Linux, illetve MS-WINDOWS XP operációs rendszer alatt. Az egyes versenyhelyszíneken lehet az előbbieknél magasabb verziószámú fordítóprogram, erről az illetékes versenybizottság értesíti a versenyzőket.
Első forduló
Írásbeli (időtartam 180 perc, elérhető pontszám 100 pont).
Feladatlap, amely 5-10 kisebb feladatot tartalmaz az általános követelményeknek megfelelően.
Második forduló
Gyakorlat (időtartam 300 perc, elérhető pontszám 75 pont).
3-5 kisebb program elkészítése számítógépen.
Harmadik forduló (döntő)
Gyakorlat (időtartam 360 perc, elérhető pontszám 75 pont).
3-5 nagyobb program elkészítése számítógépen.
A feladatok megoldásához az első fordulóban semmilyen segédeszköz nem használható, a második és harmadik fordulóban pedig csak a szervezők által rendelkezésre bocsátott számítógép.
A dolgozatok értékelésével kapcsolatos speciális szabályokat (megoldások elnevezése, elhelyezése, tesztelési módok és feltételek) az adott forduló feladatlapja tartalmazza.
A verseny szervezése
Az első forduló
A fordulót az iskolák bonyolítják le. A feladatlapokat az iskolai ADAFOR programon keresztül juttatja el az Oktatási Hivatal  a helyszínekre.
A dolgozatokat a szaktanárok (szaktanári munkaközösségek) értékelik központi javítási útmutató alapján.
A dolgozatok közül csak azokat kell az Oktatási Hivatalba felterjeszteni (kézbesíteni vagy postára adni, valamint a részletes pontszám-táblázatot elektronikusan elküldeni), amelyek elérték a versenybizottság által meghatározott pontszámot. Az általános részben foglaltaknak megfelelően a határidő betartását a postabélyegző (kézbesítőkönyv) igazolja. A határidő után felterjesztett dolgozatokat az Oktatási Hivatal elbírálás nélkül visszajuttatja az iskoláknak.
A beküldött dolgozatok közül a továbbjutási létszámhatárnak legfeljebb a kétszeresét kitevő legjobbakat a területi versenybizottságok felülvizsgálják, meghatározzák a továbbjutás ponthatárát, és az eredményekről az Oktatási Hivatal értesíti az iskolákat az ADAFOR programon keresztül. 
A második forduló
A fordulót a Neumann János Számítógép-tudományi Társaság javaslata alapján az Oktatási Hivatal  által felkért területi versenybizottságok szervezik és bonyolítják le az általuk kijelölt helyszíneken.
A versenymunkákat a területi versenybizottságok értékelik központi javítási útmutató alapján, és az országos versenybizottság meghatározza a továbbjutás ponthatárát. Az eredményekről az Oktatási Hivatal értesíti az iskolákat az ADAFOR programon keresztül.
A versenybizottság az első fordulóban szerzett pontszám 25%-ának egészre kerekített értéke és a második forduló pontszámának összege alapján – a lehetséges létszámhatáron belül szigorú szakmai szempontok szerint – választja ki a döntőbe jutó versenyzőket. Pontazonosság esetén sorrendben a második fordulóban szerzett pontszám, majd az első forduló pontszáma határozza meg a továbbjutást. 
A harmadik forduló 
A döntőt az Oktatási Hivatal felkérésére a Neumann János Számítógép-tudományi Társaság szervezi Budapesten, az ELTE Informatikai Kara által biztosított helyszínen.
A verseny végeredményét a második fordulóban kapott összesített pontszám 25%-ának egészre kerekített értéke és a döntőben elért eredményeknek az összesítésével kialakult sorrend adja. Pontazonosság esetén sorrendben a döntőben szerzett pontszám, majd a második fordulóban szerzett pontszám, majd az első forduló pontszáma határozza meg a helyezést.
Az eredményekről az Oktatási Hivatal értesíti az iskolákat az ADAFOR programon keresztül.


A versenyzés kizárólag a kijelölt helyszíneken és időpontokban bonyolítható le. Ha a jelentkező bármely okból nem vesz részt a sorra kerülő fordulón, akkor a versenyt nem folytathatja, a távolmaradásból adódó hiányát nem pótolhatja.
A döntő fordulók valamennyi résztvevője a 100/1997. sz. Korm. rend. 6.§ (8) bekezdése, a 12. § (1) bekezdése, a 29. § (5) bekezdése, valamint a 41. § (5) bekezdése értelmében az adott tantárgyból mentesül az érettségi vizsga letétele alól, amennyiben az adott tantárgyat érettségi vizsgatárgynak választja. A döntőben résztvevők közül az 1-15. helyezést elért versenyző emelt szintű jeles osztályzatot és 100%-os minősítést, a döntőben részt vevő többi versenyző középszintű jeles osztályzatot és 100%-os minősítést kap, kivéve a magyar irodalom és a történelem versenyeket, amelyek esetében a döntő valamennyi résztvevője emelt szintű jeles osztályzatot és 100%-os minősítést kap.  A mentességről az OKÉV igazolást ad ki a helyezetteknek, és azokat az írásbeli érettségi vizsgák megkezdése előtt eljuttatja az érintett iskolákba.
A döntő fordulóban részt vett versenyzők helyezéséről az Oktatási Minisztérium oklevelet állít ki. Az 1-3. helyezést elért versenyzők az oklevelet az OKÉV által szervezett központi ünnepségen vehetik át. A 4. és további helyezést elért versenyzőknek az oklevelet az OKÉV juttatja el az érintett iskolákba.
A döntő helyezettjeinek a nevét, iskoláját és a felkészítő tanárok nevét a döntő fordulók lebonyolítása és az eredmények közlése után az OKÉV közzéteszi a honlapján.

A múlt
A középiskolás korosztálynak már a nyolcvanas évek elején szerveztek budapesti, megyei és majdnem országos programozói versenyeket az NJSzT, a SzTAKI, az FPI, a KISz KB és mások közreműködésével. Az iskolaszámítógép-program és az egyre-másra alakuló mikroszámítógépes klubok hatására 1985-ben végre megszületett az elhatározás, és ennek eredményeként a Nemes Tihamér Verseny.
A 2003/2004-es tanév újdonsága volt, hogy a Nemes Tihamér OKSzTV III. korcsoportjából hivatalos Informatika OKTV lett, amely mind lebonyolításában, mind feladat típusaiban megegyezik a korábbi III. korcsoportos versennyel.
Az Informatika OKTV kezdetektől fogva két kategóriás volt (programozás, illetve alkalmazás), a Nemes Tihamér OKTV-n belül pedig a 2005/2006-os tanévben indul el a 9-10. osztályosok alkalmazói kategóriája.
[bookmark: jelen]A jelen (korosztályok, fordulók)
A verseny három fordulóban, és az OKTV alkalmazás kategóriájában kerül meghírdetésre.
Korosztály:
Nemes Tihamér OKATV: 9-10. osztályos tanulók (illetve a nyelvi előkészítő osztályt végzett 9-11. osztályos tanulók).
OKTV alkalmazás kategóriája: 11-12. osztályos tanulók.
A verseny iskolai fordulóját minden jelentkező iskola saját tantermében rendezheti meg, de több iskola közösen is megrendezheti.
A regionális fordulót az erre vállalkozó közép- és felsőfokú oktatási intézmények rendezik meg a saját körzetükhöz tartozó iskolák diákjai számára.
Az országos fordulót Budapesten rendezzük meg, az Eötvös Loránd Tudományegyetem Informatikai Kar számítógéptermeiben.
A verseny három fordulójában semmilyen írásos segédeszköz nem használható.
A regionális, illetve az országos forduló eredményében az előző forduló eredményét 25%-os súllyal figyelembe vesszük:
az iskolai fordulóban maximum 200 pontot lehet kapni, ebből legfeljebb 50 pontot visz tovább a versenyző a regionális fordulóba;
a regionális fordulóban maximum 150 "új" pontot lehet szerezni, az iskolai fordulóból hozott maximális 50 ponttal együtt tehát nem több, mint 200 pontot kaphat a versenyző, amelyből legfeljebb 50 pontot vihet tovább az országos fordulóba;
az országos fordulóban ugyancsak maximálisan 150 "új" pontot lehet összeszedni, a helyezési sorrend megállapításához, ehhez adjuk hozzá a regionális fordulóból hozott maximum 50 pontot.
Az iskolai, ill. a regionális fordulóból az összes versenyző azonos eséllyel jut tovább az elért pontszám alapján, az egyes iskoláknak, ill. régióknak nincsenek előre megállapított továbbjutási kvótái.
Az iskolai forduló után a dolgozatokat az iskolákban a tanárok javítják ki, majd a legalább 100 pontot elért dolgozatokat megküldik a területileg illetékes regionális versenybizottságnak (RVB), az OKTV kategóriát pedig az OKÉV-nak.
Az RVB tagjai egységesítik a javítást, és a továbbjutó versenyzőket meghívják a regionális fordulóba.
A regionális forduló után a megoldásokat az RVB tagjai javítják ki, majd a legalább 100 pontra értékelt megoldások másolatát megküldik az OVB-nek. 
Az OVB tagjai egységesítik a javítást, és a legjobb 60-80 versenyzőt meghívják az országos fordulóba, a döntőbe.
Az egységes jelleg és értékelés érdekében mind a három fordulóban az OVB "szállítja" a feladatokat a megfelelő példányszámban sokszorosított feladatlapokon.
A feladatsorokat e-mailben juttatjuk el az iskolai, illetve a regionális forduló rendezőihez és az iskolának kell sokszorosítania.
A regionális és az országos fordulóban az OVB és az RVB-k megállapodása szerint a következő szoftver eszközök használhatók: MS Office 97 (Paint, Paint Shop Pro, Excel, Word, Powerpoint), OpenOffice.org, GIMP, de megengedhető, hogy magasabb verziójú programok legyenek telepítve.
Az OVB tagjai a tapasztalatszerzés és az egyeztetés érdekében a regionális forduló napján ügyeletet tartanak, valamint több verseny-helyszínt meglátogatnak.
[bookmark: kov]A verseny tárgya, követelményei:
A verseny elsődleges célja az, hogy az általános és a középiskolák tanulóinak lehetőséget adjon alkalmazási ismereteik és képességeik összehasonlítására. Egyúttal szeretnénk segítséget adni a számítástechnika iránt érdeklődő tanulóknak és tanáraiknak az iskolai foglalkozások tematikájának összeállításához. A versenybizottság nyílt, szívesen látjuk mindazok észrevételeit, kritikáját, részvételét a versenyek céljának meghatározásában, előkészítésében és megszervezésében, akik ezt társadalmi munkában vállalják, és akik maguk semmilyen módon nem érdekeltek a versenyben.
[bookmark: alkter]Alkalmazási területek:
Az alkalmazási területek áttekintésével az egyes fordulókhoz más-más alkalmazási területeket rendeltünk.
A Nemes Tihamér OKATV-n:
	1. forduló (3 óra)
	2. forduló (5 óra)
	3. forduló (6 óra)

	Rajzolás (raszteres)
	Rajzolás (raszteres)
	Rajzolás (vektoros)

	Szövegszerkesztés
	Szövegszerkesztés
	Szövegszerkesztés

	Táblázatkezelés
	Táblázatkezelés
	Táblázatkezelés

	 
	 
	Prezentáció


Az Informatika OKTV alkalmazás kategóriájában:
	1. forduló (3 óra)
	2. forduló (5 óra)
	3. forduló (6 óra)

	Rajzolás (raszteres)
	 
	Rajzolás (vektoros)

	Szövegszerkesztés
	Szövegszerkesztés
	Szövegszerkesztés

	Táblázatkezelés
	Táblázatkezelés
	Táblázatkezelés

	 
	Adatbázis-kezelés
	Adatbázis-kezelés

	 
	Prezentáció
	 

	 
	 
	Honlap-készítés


A feladatok jellege
A versenyzők köre miatt a három fordulóban a feladatok jellege is különbözik egymástól.
	1. forduló (3 óra)
	2. forduló (5 óra)
	3. forduló (6 óra)

	Csak reprodukciós feladatok lehetnek.
	Reprodukciós feladatok, valamint minta alapján elkészítendő feladatok.
	Minta, valamint leírás alapján elkészítendő feladatok.


Az első forduló a résztvevők nagy száma és az emiatti várható tudásszintje miatt elsősorban az eszközhasználatban való jártasságot méri. Ehhez a versenyzők kb. 50%-ban olyan feladatokat kapnak, amelyekben minden megoldandó feladatot részletesen leírunk (pl. igazítsd középre, írd 14 pontos betűkkel, rajzolj kb. 4 cm oldalhosszúságú piros négyzetet, �). Ezzel a tanulók kreativitásának viszonylag kevés szerepet hagyunk, az eszközismeretet pedig azzal mérjük, hogy a nagyon sok részfeladatból az adott időtartam alatt hányat tudnak megoldani. A részletes feladatleírás mellé a versenyzők természetesen mintát is kapnak.
A második fordulóban a feladatok kisebb része az első fordulóhoz hasonló, reprodukciós típusú, nagyobb része azonban újabb fajta. Ezeknél a feladatoknál a versenyzők mintát kapnak (szöveges dokumentum, táblázat, �), aminek alapján a megoldást el kell készíteniük. Ebben az esetben természetesen nem várjuk el, hogy a versenyzők pontosan lemérjék, hogy egy szöveg karakterei hány pontosak, egy kör pontosan milyen sugarú, �, de ha a mintán valami jól láthatóan különböző méretű, típusú, akkor annak a megoldásban is különbözőnek kell lenni.
Harmadik fordulóban megszűnik az első forduló feladattípusa. A feladatok kb. fele olyan jellegű marad, mint a második forduló új feladattípusa (azaz egy kapott minta alapján kell elkészíteni valamit, de ehhez semmilyen konkrét utasítást nem csatolunk). A feladatok másik felénél pedig még mintát sem adunk, csupán egy feladatleírást. Ebből a versenyzőnek kell kitalálni, hogy a feladat megoldásában mit kell elkészítenie.
A három fordulót jól jellemezheti az alábbi, versenyen nem szereplő, példa:
1. forduló: Rajzolj magyar zászlót, amely egy 6*10 centiméteres téglalap, a felső 2 centiméteres csíkja piros, a középső fehér, az alsó pedig zöld színű!
2. forduló: Rajzold meg a mellékelt ábrán látható zászlót! (itt egy magyar zászló sematikus képe látható)
3. forduló: Rajzolj magyar zászlót!
Mind a három fordulóban közös, hogy a megoldások elkészítéséhez sok adatra, szövegre, képre van szükség, amelyet a versenyzők különböző típusú állományokban kapnak meg, azaz a gépelési munkájuk ebből a szempontból minimális. Természetesen az állományok sokszor nem olyan formátumúak, mint amilyet a feladat megoldásában el kell készíteni, azaz szükség lehet átalakítási/konverziós lépésre.
A megoldás(ok) értékeléséhez csak a feladatokban előírt állományokat kell beadni gépi adathordozón.
Reméljük, hogy a versenyen indulók nagy része az informatikai módszerek kiváló alkalmazójává válik majd, de a versenyen természetesen nem várjuk el, hogy a versenyzők egyes szakterületek specialistái legyenek. 
[bookmark: ism]Szükséges alapismeretek:
Érdemes részletesebben megismerni azokat a témaköröket, amelyek ismeretét feltételezik a versenyfeladatok (az alábbiak a középiskolás korosztályúakra vonatkoznak):
Szövegszerkesztés:
Szövegek beillesztése, karakterek formázása; bekezdések formázása (igazítás; felsorolás; számozás); képek és más objektumok beillesztése; formázása; táblázatkészítés (táblázat / táblázatcellák formázása; cellák összevonása / felosztása), tabulátorok, hasábok, élőfej és élőláb, lábjegyzet, hivatkozások, háttér, szegélyek, mintázatok, oldalbeállítások, nyelvi szolgáltatások, stílusok készítése / módosítása. 
Prezentáció készítés:
Szövegbevitel/módosítás/formázás; diaelrendezések alkalmazása; élőfej,élőláb használata; helyőrzők formázása; médiaelemek (kép; videó; hang) beszúrása fájlból/gyűjteményből; (weboldalra; diakockára mutató) hivatkozások elhelyezése objektumokon; objektumok animációja (hatások, időzítések, útvonal megadása); dia áttűnések; diakockák hátterének beállítása; rajzeszközök használata; objektumok formázása, objektumok sorrendjének beállítása; objektumok csoportosítása; több objektum kijelölése; tervezősablon használata; diaminta használata; diagram készítése; táblázat beszúrása; szervezeti diagram készítése; vetítési beállítások módosítása; bemutató elmentésének módjai (weblap; úticsomag); prezentáció készítése szöveges leírás és/vagy megadott minta alapján. 
Rasztergrafika:
Kép tulajdonságainak beállítása (méret, háttérszín, felbontás, színmélység); szabadkézi rajzolás; ecset tulajdonságainak (méret, szín, alak, átlátszóság) beállítása; szín beállítása különböző koordinátarendszerek szerint (RGB, HSL, HTML kód); vonalak, görbék, síkidomok, alakzatok rajzolása; alakzat kitöltése; színcsere; felirat elhelyezése a képen; terület kijelölési módjai (szabadkézzel vagy alakzatok segítségével); kijelölt terület törlése, másolása, módosítása; gyakori képmanipulálási műveletek (átméretezés, vászon méretének megváltoztatása, tükrözés, forgatás, levágás, világosság/kontraszt beállítása); képek exportálása különböző formátumokban; kép készítése/módosítása szöveges leírás és/vagy megadott minta alapján. / 
Vektorgrafika:
Kép tulajdonságainak beállítása; objektum szabadkézi rajzolása; síkidomok; alakzatok rajzolása; objektumok csomópontjainak módosítása; objektumok formázása (kitöltés és vonal tulajdonságai); objektum kitöltése színátmenettel; objektumok sorrendjének (takarásának) beállítása; objektumok kijelölése / csoportosítása / klónozása; csoportosított objektumok felbontása; alap objektumokból összetett (egyesített) objektumok készítése; ábra elmentése különböző formátumokban; ábra exportálása bitképben; ábra készítése szöveges leírás és/vagy megadott minta alapján. 
Honlapszerkesztés:
Szövegek beillesztése, formázása; relatív/abszolút mértékegységek; lap tulajdonságainak megadása (háttérkép; háttérszín; linkek színe; oldalcím; meta elemek); hivatkozások és könyvjelzők elhelyezése, használata; bekezdések formázása (igazítás; felsorolás; számozás); rajzelemek, képek beillesztése; kép adott színének átlátszóvá tétele; Flash animációk beillesztése; táblázatkészítés (táblázat / táblázatcellák formázása; cellák összevonása / felosztása) beágyazott keret használata; képtérkép (imagemap) készítése; űrlapok létrehozása (szövegmező, választókapcsoló, jelölőnégyzet, szövegterület, legördülő menü, gombok (elküld; alaphelyzet)); űrlap tartalmának továbbítási módjai (e-mail; cgi); get/post metódus közti különbség; stílusállomány kapcsolása a laphoz; egyszerű stílusok készítése/módosítása; weblap készítése szöveges leírás és/vagy megadott minta alapján. 
Táblázatkezelés
Táblázat létrehozása/módosítása/formázása szöveges leírás, megadott minta vagy előírt követelmények alapján; importálás más formátumokból (sima szöveg, szöveges dokumentum, más típusu táblazat, weblap stb.); exportálás más formátumokba; cellaformázás (adattipusok, egyéni formátum létrehozása/módosítása, karakterformázás, egyesítés/szétválasztás, igazítás, szegély és mintázat stb.); sorok, oszlopok formázása, elrejtése, feloldása, címsorok rögzítése, lap- és cellavédelem; formátum másolása, feltételes formázás; irányított beillesztés speciális esetei; cellatartomany rendezése, szűrése (auto- es irányított szűrés); képletek, függvények (főkent logikai, dátum- es idő-, szövegmanipulációs és információs, továbbá az egyszerűbb matematikai, statisztikai, mátrix- és adatbázis-, valamint a legegyszerűbb pénzügyi függvények), egymásba ágyazott függvények, több munkalapot használó függvények, tömbképletek alkalmazása; részösszegek kezelése; celértékkeresés, esetvizsgálat, bővitmények (pl. solver, feltételes összegzés); egy- és kétváltozós adattáblák; kimutatás és kimutatásdiagram; űrlapelemek; képek és más objektumok beszúrása; diagramkészítés: típusok kiválasztása, módosítása, kombinálása, diagramterület formátumának beállítása/módosítása (pozicionálás, címek, feliratok, jelmagyarazat, tengelyek, szegély, mintázat stb,); trendvonal felvétele; élőfej, élőlab (mezőkkel); munkafüzet ill. részeinek előkeszítése nyomtatásra. 
Adatbázis-kezelés
Adattáblák létrehozása; adatok importálása; táblák közötti kapcsolatok beállítása; frissítő, törlő, módosító és választó lekérdezések készítése: megfelelő táblák kiválasztása, kapcsolatok beállítása esetleg törlése, feltételek megfogalmazása, függvények használata (szöveg függvények, matematikai függvények, IIf, ...), csoportosítás, csoportokra vonatkozó feltételek megfogalmazása, eredmény sorok formázása, rendezése, összetett lekérdezések készítése; űrlapok létrehozása: címkék, beviteli mezők, gombok elhelyezése, formázás, paramétertől függő lekérdezés futtatása; jelentések készítése: adatok csoportosítása, formázása, függvények használata. 
[bookmark: szoft]Használható szoftvereszközök
A versenyzők választása szerint vagy MS-WINDOWS XP vagy SuSe Linux 9, Red Hat Linux 9, Debian Linux 3 operációs rendszer alatt: MS Office XP (Paint Shop Pro, Excel, Word, Access, Frontpage, Powerpoint), OpenOffice.org 1.1, MySQL, GIMP 2.2. Az egyes versenyhelyszíneken lehet az előbbieknél magasabb verziószámú program, erről az illetékes versenybizottság értesíti a versenyzőket. 
[bookmark: resz]Részvételi adatok
[image: http://tehetseg.inf.elte.hu/nemesa/diagramalk1.png]

Számítástechnikai Tanulmányi Verseny 1985-től kerül megrendezésre az általános- és középiskolák 5-13. osztályos tanulói számára, három korcsoportban.
A verseny tárgya, követelményei:
A verseny elsődleges célja az, hogy az általános és a középiskolák tanulóinak lehetőséget adjon programozási ismereteik és képességeik összehasonlítására. Egyúttal szeretnénk segítséget adni a számítástechnika iránt érdeklődő tanulóknak és tanáraiknak az iskolai foglalkozások tematikájának összeállításához. A versenybizottság nyílt, szívesen látjuk mindazok észrevételeit, kritikáját, részvételét a versenyek céljának meghatározásában, előkészítésében és megszervezésében, akik ezt társadalmi munkában vállalják, és akik maguk semmilyen módon nem érdekeltek a versenyben.
A 3 vagy 2 órás első fordulóban a tanulók analizáló képességét tesszük próbára számítógép használata nélkül
2007/2008-ban a versenybizottság újabb kísérletet indított, az 1. korcsoport 1. fordulójának lebonyolítását megváltoztatta. A Logo OSzTV-hez hasonlóan e korcsoport első fordulójában 60 perces írásbeli és 60 perces számítógépes feladatrészt kell a versneyzőknek megoldaniuk.
A második fordulóban 3-5 kisebb, konstruáló, szintetizáló jellegű feladatot kell megoldani számítógépen; a rendelkezésre álló idő 5 (az I. korcsoportnál 3) óra. Csak a futási eredményt értékeljük, nem pedig a megírt program szövegét.
A harmadik fordulóban 2-5 nagyobb, esetleg már részben megoldott, konstruáló, szintetizáló jellegű feladatot kell megoldani.
Arra törekszünk, hogy a versenyfeladatok a problémamegoldó, algoritmizáló, modellalkotó, modularizáló készséget mérjék fel. A Pascal nyelv használatában való jártasságot elvárjuk a versenyzőktől, de fontosnak tartjuk más programnyelvek (pl. BASIC, Logo, C++, Prolog, assembly stb.) szemléletmódjának ismeretét is. A hangsúly nem az egyes nyelvek részleteinek, hanem a módszeres programozás fogalmainak, elveinek és gyakorlatának, a helyes programozási módszereknek és stílusnak géptől és nyelvtől független ismeretén van.
Elvárt alapvető ismeretek középiskolásoktól:
A Pascal nyelv elemei. Szintaxisábrák, BNF-jelölés. Strukturált vezérlési szerkezetek: felsorolás (szekvencia), választás (elágazás), ismétlés (ciklus).
Adattípusok: egész, valós, logikai, karakter, szöveg. Összetett adatok: tömb, halmaz, rekord, lista, verem, sor, fa, gráf, állomány stb. Láncolt ábrázolás.
Fölülről lefelé haladó programozás lépésenkénti finomítással. Programok élesztése, tesztelése, hatékonysági megfontolások.
Számábrázolás bináris, oktális, decimális, hexadecimális számrendszerben. Átalakítások, alapműveletek. Fixpontos és lebegőpontos ábrázolás. Pontosság, túlcsordulás.
Boole-algebrai és matematikai logikai alapismeretek. Közelítő módszerek. Görbe alatti terület kiszámítása. A valószínűségszámítás alapelemei: gyakoriság, relatív gyakoriság, középérték, súlyozott középérték, hisztogram stb. Véletlenszámok és alkalmazásuk (kockadobás, lottószámok húzása stb.).
Programozási típusalgoritmusok. Pl. rendezések, keresések, visszalépéses keresés, stb. Adatok beszúrása, törlése, keresése.
Gráfalgoritmusok, gráfbejárás, fabejárás.
Dinamikus programozás, mohó algoritmusok, kombinatorikus algoritmusok.
Általános iskolásoktól:
A Logo nyelv elemei. A Pascal nyelv egyszerűbb elemei. Strukturált vezérlési szerkezetek: felsorolás (szekvencia), választás (elágazás), ismétlés (ciklus).
Adattípusok: egész, valós, logikai, karakter, szöveg. Összetett adat: tömb, halmaz.
Fölülről lefelé haladó programozás lépésenkénti finomítással. Programok élesztése, tesztelése, hatékonysági megfontolások. 
Számábrázolás bináris, decimális számrendszerben. Alapműveletek. Pontosság, túlcsordulás.
Boole-algebrai és matematikai logikai alapismeretek. Véletlen számok és alkalmazásuk (kockadobás, lottószámok húzása stb.).
Egyszerű rendezési eljárások. Adatok beszúrása, törlése, keresése.
[bookmark: korcs]A versenyt három korcsoportban hirdetjük meg:
I. korcsoport: 5-8. osztályosok
II. korcsoport: 9-10. osztályosok (illetve a nyelvi előkészítő osztályt végzett 9-11. osztályos tanulók)
III. korcsoport: 11-13. osztályosok az OKTV programozás kategóriája
[bookmark: ford]A verseny három fordulóból áll:
A verseny iskolai fordulóját minden jelentkező iskola saját tantermében rendezheti meg, de több iskola közösen is megrendezheti.
A regionális fordulót az erre vállalkozó oktatási intézmények rendezik meg a saját körzetükhöz tartozó iskolák diákjai számára.
Az országos fordulót Budapesten rendezzük meg az Eötvös Loránd Tudományegyetem számítógéptermeiben.
A verseny három fordulójában semmilyen írásos segédeszköz nem használható.
A regionális, illetve az országos forduló eredményében az előző forduló eredményét 25%-os súllyal figyelembe vesszük: 
az iskolai fordulóban maximum 100 pontot lehet kapni, ebből legfeljebb 25 pontot visz tovább a versenyző a regionális fordulóba
a regionális fordulóban maximum 75 "új" pontot lehet szerezni, az iskolai fordulóból hozott maximális 25 ponttal együtt tehát nem több, mint 100 pontot visz tovább versenyző az országos fordulóba
az országos fordulóban ugyancsak maximálisan 75 "új" pontot lehet összeszedni, a helyezési sorrend megállapításához, ehhez adjuk hozzá a regionális fordulóból hozott maximum 25 pontot.
Részvételi adatok
[image: http://nemes.inf.elte.hu/diagram1.png]
[image: http://nemes.inf.elte.hu/diagram2.png]

[bookmark: _Toc244582307]Informatika Olimpia
Az IOI válogatóversenyen az Informatika OKTV Programozás kategóriájának elso 20-25 helyezettje vehet részt (a résztvevok pontos számát a versenyek eredményének ismeretében az Országos Versenybizottság állapítja meg). Az IOI válogatóverseny résztvevoje az Izsák Imre Gyula matematika-fizika-számítástechnika verseny gyoztese.
A CEOI válogatóversenyen az Informatika OKTV Programozás kategóriájának elso 20-25 helyén végzett 11. osztályos tanulók, valamint a II. kategkorcsooport elso 3-6. helyén végzett 9-10. osztályos tanulók vehetnek részt (a résztvevok pontos számát a versenyek eredményének ismeretében az Országos Versenybizottság állapítja meg). Kiemelkedo eredmény esetén az I. korcsoport gyoztese is indulhat a válogatóversenyen. A CEOI válogatóverseny résztvevoje az Izsák Imre Gyula matematika-fizika-számítástechnika verseny gyoztese, ha legfeljebb 11. osztályos tanuló.
Mindkét válogatóverseny jogosult résztvevői a korábbi diákolimpiák korcsoportban megfelelő magyar résztvevői.

image1.png
Nemes Tihamér OKATV iskolak szama

500
400
300

2004 2005 2006 2007
Ev





image2.png
Nemes Tihamér OKATV résztvevék szama





image3.png
Nemes Tihamér OKSZTV Versenyzék szama





image4.png
Laszam
PRSI

Nemes Tihamér OKSzTV iskolak szama





